Document ID: 32001D0181

32001D0181
L 066/39
SLUŽBENI LIST EUROPSKE UNIJE
ODLUKA KOMISIJE
od 22. veljače 2001.
o izmjeni Priloga I. Odluci Vijeća 91/666/EEZ o uspostavljanju zaliha cjepiva Zajednice protiv bolesti slinavke i šapa i o ažuriranju Odluke 2000/112/EZ u pogledu raspodjele zaliha antigena između banaka antigena
(priopćena pod brojem dokumenta C(2001) 425)
(2001/181/EZ)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Odluku Vijeća 91/666/EEZ od 11. prosinca 1991. o uspostavljanju zaliha cjepiva Zajednice protiv bolesti slinavke i šapa (1), kako je zadnje izmijenjena Odlukom 1999/762/EZ (2), a posebno njezine članke 7. i 9.,
uzimajući u obzir Odluku Vijeća 90/424/EEZ od 26. lipnja 1990. o troškovima u području veterinarstva (3), kako je zadnje izmijenjena Uredbom (EZ) br. 1258/1999 (4), a posebno njezin članak 14.,
budući da:
(1)
U skladu s Odlukom 91/666/EEZ, kupovina antigena predstavlja dio mjera Zajednice za stvaranje zaliha cjepiva protiv bolesti slinavke i šapa u Zajednici.
(2)
Prilog I. Odluci 91/666/EEZ navodi pojedinosti o količinama i podtipovima antigena virusa bolesti slinavke i šapa koji se moraju držati u zalihama antigena Zajednice.
(3)
Prisiljena epidemiološkim stanjem i poštujući savjet Svjetskog referentnog laboratorija za bolest slinavke i šapa, Pirbright, Ujedinjena Kraljevina te savjet stručne skupine osnovane za preispitivanje nekih odredaba Direktive 85/511/EEZ (5), kako je zadnje izmijenjena Aktom o pristupanju Austrije, Finske i Švedske, Zajednica je kupila podtipove i količine antigena virusa bolesti slinavke i šapa.
(4)
Odlukom Komisije 93/590/EZ od 5. studenoga 1993. za kupovinu antigena slinavke i šapa od strane Zajednice u okviru mjera Zajednice u vezi sa zalihama cjepiva protiv bolesti slinavke i šapa (6), kako je zadnje izmijenjena Odlukom 2000/112/EZ (7), dogovorena je kupovina antigena virusa bolesti slinavke i šapa A5, A22 i O1.
(5)
Odlukom Komisije 97/348/EZ od 23. svibnja 1997. o kupovini za Zajednicu antigena slinavke i šapa, te o recepturi, proizvodnji, punjenju u bočice i distribuciji cjepiva protiv slinavke i šapa (8), kako je zadnje izmijenjena Odlukom 2000/112/EZ, dogovorena je kupovina antigena virusa bolesti slinavke i šapa A22-Iraq, C1 i ASIA1.
(6)
Odlukom Komisije 2000/77/EZ od 17. prosinca 1999. o kupovini za Zajednicu antigena slinavke i šapa, te o recepturi, proizvodnji, punjenju u bočice i distribuciji cjepiva protiv slinavke i šapa (9) dogovorena je kupovina određenih količina antigena virusa bolesti slinavke i šapa A Iran 96, A Iran 99, A Malaysia 97, SAT 1, SAT 2 (istočnoafrički i južnoafrički sojevi) i SAT 3.
(7)
Odlukom Komisije 2000/569/EZ od 8. rujna 2000. o kupovini za Zajednicu antigena slinavke i šapa, te o recepturi, proizvodnji, punjenju u bočice i distribuciji cjepiva protiv slinavke i šapa (10) dogovorena je kupovina dodatnih količina antigena virusa bolesti slinavke i šapa A22-Iraq, O1-Manisa, ASIA 1-Shamir, A Malaysia 97, SAT 1, SAT 2 (istočnoafrički i južnoafrički sojevi) i SAT 3.
(8)
Čini se potrebnim uskladiti Prilog I. Odluci 91/666/EEZ s kupovinama koje je izvršila Zajednica s obzirom na epidemiološki razvoj.
(9)
Također se čini primjerenim ažurirati Prilog Odluci 2000/112/EZ koji detaljno navodi raspodjelu zaliha antigena uspostavljenih u okviru mjera Zajednice o zalihama cjepiva protiv bolesti slinavke i šapa između banaka antigena i o izmjeni odluka 93/590/EZ i 97/348/EZ.
(10)
Mjere predviđene ovom Odlukom u skladu su s mišljenjem Stalnog veterinarskog odbora,
DONIJELA JE OVU ODLUKU:
Članak 1.
Prilog I. Odluci 91/666/EEZ zamjenjuje se Prilogom I. ovoj Odluci.
Članak 2.
Prilog Odluci 2000/112/EZ zamjenjuje se Prilogom II. ovoj Odluci.
Članak 3.
Ova je Odluka upućena državama članicama.
Sastavljeno u Bruxellesu 22. veljače 2001.

Labels: 7
18
0
6